Legal Document

Category: 13

Text:
25. ΑΝΑΓΚ. ΝΟΜΟΣ 1941 της 29 Αυγ./3 Σεπτ. 1939 Περί τροποποιήσεως και συμπληρώσεως των περί φορολογίας του καταναλισκομένου καπνού, ταμβάκου κλπ. διατάξεων. Άρθρ.1-2.(Διαρρυθμίζεται ο φόρος καταναλώσεως καπνού και ταμβάκου, καταργουμένου του εξόδου κοπής. Βλ. τας ισχυούσας νεωτέρας διατάξεις εν τέλει του παρόντος θέματος). Άρθρ.3.-1.(Καταργήθηκε από την παρ. 6 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). 2.Ο φόρος καταναλώσεως, λοιποί παρομαρτούντες φόροι και αντίτιμον σιγαροχάρτου επί του καθ’ άπαν το Κράτος καταναλισκομένου «καπνού πίππας», όσοι και μέχρι τούδε κατεβάλλοντο, ισούνται προς τους εκάστοτε ισχύοντας ως προς τα σιγαρέττα ενιαίας ποιότητος. 3.(Καταργήθηκε από την παρ. 6 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). Άρθρ.4.-1.Οι οπωσδήποτε ασχολούμενοι καθ’ άπαν το Κράτος με την χονδρικήν ή λιανικήν πώλησιν των καπνοβιομηχανικών προϊόντων δέον να εφωδιάζωνται πλην των δι’ ετέρων διατάξεων προβλεπομένων αδειών ασκήσεως επαγγέλματος και δι’ ειδικών δελτίων ταυτότητος εκδιδομένων υπό των κατά τόπους οικείων εφόρων καπνού. Σελ. 302(β) Τεύχος Ζ11-Σελ. 84 2.Οι έφοροι καπνού υποχρεούνται να χορηγώσι τα δελτία ταυτότητος τα προβλεπόμενα υπό της προηγουμένης παραγράφου βάσει των ακολούθων στοιχείων: α)Εις ας πόλεις προς πώλησιν καπνοβιομηχανικών προϊόντων απαιτείται άδεια ασκήσεως επαγγέλματος εκδεδομένη κατά τας διατάξεις του Α.Ν. 590 περί πωλήσεως σιγαρέττων και εν γένει ειδών καπνοβιομηχανίας (11.Γδ.1) και 759 του 1937 περί προστασίας επαγγελμάτων τινών και τροποποιήσεως διατάξεών τινων εργατικών τινων νόμων εις πάντα κάτοχον τοιαύτης αδείας. β)Εις ας πόλεις και χωρία η πώλησις των καπνοβιομηχανικών προϊόντων ασκείται συμφώνως προς τας διατάξεις του ν. 4042 του 1929 περί προστασίας και αποκαταστάσεως των αναπήρων και θυμάτων πολέμου (τ.29) εις πάντα κάτοχον αδείας εκδεδομένης κατά τας διατάξεις του νόμου τούτου, και γ)Εις τας λοιπάς πόλεις και τα χωρία του Κράτους, όπου η πώλησις των καπνοβιομηχανικών προϊόντων δεν υπόκειται εις περιορισμόν τινά βάσει των Α.Ν. 590 και 759 του έτους 1937, εις πάντα προτιθέμενον ν’ ασχοληθή με την εργασίαν ταύτην. 3.Οι ασχολούμενοι με την χονδρικήν πώλησιν των καπνοβιομηχανικών προϊόντων, υφ’ ην έννοιαν προσδιορίζεται αύτη εις το άρθρ. 32 του ν. 4042 του 1929 υποχρεούνται εις την τήρησιν «βιβλίου διαθέσεως των καπνοβιομηχανικών προϊόντων» και παροχήν υποχρεωτικώς πληροφοριών εις τους εφόρους καπνού αναφερομένων εις την εν γένει κίνησιν των καπνικών προϊόντων. 28.Ε.α.25 Κώδικας Φορολογίας Καπνού 4.Οι μη συμμορφούμενοι προς τας διατάξεις του παρόντος άρθρου ως και οι παραλείποντες να ενεργώσι τας οικείας εγγραφάς εις τα «βιβλία διαθέσεως καπνικών προϊόντων» ή ενεργούντες πλαστάς τοιαύτας ή αρνούμενοι ή δυστροπούντες να θέσωσι τα βιβλία ταύτα εις την διάθεσιν των αρμοδίων αρχών και τους εντεταλμένους υπαλλήλους με τον έλεγχον της τηρήσεώς των και την συγκέντρωσιν των σχετικών στοιχείων ή αρνούμενοι να παράσχωσιν αυτοίς προφορικώς ή εγγράφως εκ των βιβλίων τούτων συναγομένας πληροφορίας, τιμωρούνται δι’ αποφάσεων των εφόρων καπνού με πρόστιμον (μέχρι δραχμών 1.000 εν υποτροπή δε με πρόστιμον μέχρι δρχ. 10.000). Αι αποφάσεις αύται υπόκεινται εις προσφυγήν ενώπιον του διοικητικού δικαστηρίου φορολογικών παραβάσεων κατά τας περί τούτου ισχουούσας διατάξεις. 5.Ο έλεγχος της τηρήσεως των υπό του παρόντος άρθρου οριζομένων και η συγκέντρωσις των στοιχείων διαθέσεως των καπνικών προϊόντων δύναται να ανατίθηται υπό του υπουργού των Οικονομικών εις οικονομικούς υπαλλήλους εφαρμοζομένων εν προκειμένω των διατάξεων της παρ. 1 του άρθρ. 19 του Α.Ν. 667/1937 περί τροποποιήσεως ενίων διατάξεων αφορωσών το υπουργείον των Οικονομικών προς επίτευξιν οικονομιών (τ.24). 6.Δια κοινών αποφάσεων του υπουργού των Οικονομικών και του υφυπουργού της Εργασίας ορίζεται το περιεχόμενον των υπό των εφόρων καπνού εκδιδομένων δελτίων ταυτότητος, ο χρόνος της ισχύος τούτων, ως και πάσα σχετική λεπτομέρεια. 7.Δι’ αποφάσεων του υπουργού των Οικονομικών καθορίζεται ο τύπος και ο τρόπος της τηρήσεως του «βιβλίου διαθέσεως των καπνοβιομηχανικών προϊόντων», τα καταχωριστέα εις τα βιβλία ταύτα στοιχεία, και πάσα σχετική προς την εκτέλεσιν του παρόντος άρθρου λεπτομέρεια. Βλ. και το περί Καπνοπωλών θέμα εν τόμω 11. Άρθρ.5.-Η δυνάμει του άρθρου 9 του ν. 5833 του 1933 περί διαρρυθμίσεως της φορολογίας του καπνού και του εις εκτέλεσιν τούτου εκδοθέντος Δ. της 9 Δεκ. 1933 παρεχομένη αμοιβή εις τους εξάγοντας εις το εξωτερικόν σιγαρέττα, παρέχεται και εις τους από της ισχύος του παρόντος και εφεξής εξάγοντας εις το εξωτερικόν κεκομμένον καπνόν και σιγάρα (πούρα), κατά τας αυτάς διατυπώσεις τας τηρουμένας προς χορήγησιν της αμοιβής εις τους εξάγοντας σιγαρέττα. Άρθρ.6.-1.Προς συντονισμόν των κατά του λαθρεμπορίου μέτρων δύνανται δι’ αποφάσεων του υπουργού των Οικονομικών να συνιστώνται, καταργώνται ή τροποποιώνται τοπικαί επιτροπαί διώξεως λαθρεμπορίου, ων απαραιτήτως πρόεδροι ορίζονται οι οικείοι εισαγγελείς πλημμελειοδικών, μέλη δε οι δια των αυτών αποφάσεων εκάστοτε ρητώς οριζόμενοι προϊστάμενοι των κατά τόπους αρχών. Ομοίως, ορίζονται ως γραμματείς των εν λόγω κατά τόπους επιτροπών διώξεως λαθρεμπορίου οικονομικοί υπάλληλοι υπηρετούντες εν τη έδρα της τοπικής επιτροπής. 2.Προς εφαρμογήν των υπό των ως άνω επιτροπών αποφασιζομένων προς δίωξιν του λαθρεμπορίου μέτρων και των προς εκτέλεσιν τούτων απαιτουμένων δαπανών, εκδίδονται επ’ ονόματι των προέδρων των επιτροπών εντάλματα επί αποδόσει λογαριασμού μέχρι ποσού πεντήκοντα χιλιάδων δραχμών, η τακτοποίησις των οποίων γίνεται επί τη βάσει δικαιολογητικών οριζομένων υπό του υπουργού των Οικονομικών δια των περί της εκδόσεως των ενταλμάτων τούτων προπληρωμής αποφάσεων. 3.Εις τον πρόεδρον και τα μέλη των κατά τόπους επιτροπών, πλην των υπό του υπουργού εξαιρουμένων, χορηγείται μηνιαία αποζημίωσις μέχρι χιλίων δραχμών οριζομένη υπό του υπουργού, εις δε τον γραμματέα μηνιαία αποζημίωσις δραχμών τετρακοσίων εις βάρος της πιστώσεως του κεφαλαίου 25 άρθρ. 15 «αμοιβαί μηνυτών λαθρεμπορίου» του προϋπολογισμού των εξόδων του υπουργείου των Οικονομικών. 4.Κυρούνται αι δια προγενεστέρων αποφάσεων του υπουργού των Οικονομικών συσταθείσαι τοιαύται κατά τόπους επιτροπαί διώξεως λαθρεμπορίου και χορηγείται αναδρομικώς κατά τας διατάξεις του παρόντος άρθρου εις τα μέλη και τους γραμματείς τούτων η δια των συστατικών των εν λόγω επιτροπών αποφάσεων του υπουργού καθωρισμένη αποζημίωσις. (Αντί για τη σελ. 303) Σελ. 303(α) Τεύχος Ζ11-Σελ. 85 Κώδικας Φορολογίας Καπνού 28.Ε.α.25 5.Όργανα της οικονομικής αστυνομίας κατά θάλασσαν, ανεξαρτήτως χρόνου υπηρεσίας, τραυματιζόμενα κατά την εκτέλεσιν της υπηρεσίας αυτών και ένεκα ταύτης, δικαιούνται νοσηλείας εις νοσοκομεία στρατιωτικά, ναυτικά, δημοτικά ή ιδιωτικά μετά γνώμην του συμβουλίου διώξεως λαθρεμπορίου και έγκρισιν του υπουργού των Οικονομικών. Η γνωμοδότησις περί τούτου του συμβουλίου διώξεως λαθρεμπορίου δέον να στηρίζεται εις έκθεσιν του κυβερνήτου του πλοίου περί των προκαλεσάντων τον τραυματισμόν γεγονότων και απόσπασμα του «ημερολογίου» εφ’ όσον ο τραυματισθείς επιβαίνει αντιλαθρεμπορικού πλοίου ή εις διοικητικήν ανάκρισιν εφ’ όσον ετραυματίσθη όργανον δρών κατά ξηράν. Δια της αυτής αποφάσεως του συμβουλίου διώξεως λαθρεμπορίου χρηζούσης κυρώσεως υπό του υπουργού των Οικονομικών, καθορίζεται και το ποσόν των νοσηλείων, άτινα θέλουσι βαρύνει εκάστοτε το δημόσιον. Άρθρ.7.-Το Δημόσιον και το Καπνολογικόν Ινστιτούτον της Ελλάδος ως υποκατασταθέντα εις τα δικαιώματα και τας υποχρεώσεις της δυνάμει του Α.Ν. 1339 του 1938 περί αναλήψεως της διαχειρίσεως των κρατικών καπνών του ν. 5419 και 5967 υπό του υπουργείου Οικονομικών (τ.25) διαλυθείσης κεντρικής επιτροπής αγοράς και διαχειρίσεως καπνών αφ’ ενός και η διαλυθείσα αύτη επιτροπή αφ’ ετέρου, ουδεμίαν υποχρέωσιν αποζημιώσεως έχουσι προς το εργατικόν, υπαλληλικόν και πάσης φύσεως προσωπικόν της διαλυθείσης ως είρηται ΚΕΛΔΚ, το οπωσδήποτε και οποτεδήποτε απολελυμένον και εκτός υπηρεσίας ευρισκόμενον είτε λόγω μη καταγγελίας της συμβάσεως εργασίας, είτε λόγω μη εφαρμογής των συλλογικών συμβάσεων. Το υπό του Δημοσίου ή του Καπνολογικού Ινστιτούτου της Ελλάδος διατηρούμενον ή προσλαμβανόμενον συμφώνως τω αυτώ ως άνω Α.Ν. 1339 του 1938 περί αναλήψεως της διαχειρίσεως των κρατικών καπνών ν. 5411 και 5967 λογίζεται ως ημερομίσθιον και δεν δικαιούται, εν περιπτώσει απολύσεώς του εξ οιασδήποτε αιτίας, αποζημιώσεως λόγω μη καταγγελίας της συμβάσεως εργασίας ή μη εφαρμογής των συλλογικών συμβάσεων. Η παρούσα διάταξις ισχύει αφ’ ης ίσχυσεν ο ν. 5411, περί κυρώσεως και τροποποιήσεως του από 23 Σεπτ. 1931 Ν.Δ/τος περί αγοράς εμπορευμάτων καπνών παρά των παραγωγών και κυρώσεως της από 27 Αυγ. 1931 υπ’ αριθ. 442 πράξεως του υπουργικού συμβουλίου. Σελ. 304(α) Τεύχος Ζ11-Σελ. 86 Άρθρ.8.-Καπνοβιομήχανοι εργαζόμενοι προ της δημοσιεύσεως του ν. 5833 του 1933 διακόψαντες ή διακόπτοντες δι’ οιονδήποτε λόγον την εισαγωγήν καπνού προς κοπήν εις τα καπνεργοστάσια πλέον του έτους, ίνα επαναλάβωσι τας εργασίας των δέον να καταθέσωσι τας υπό των ν. 5833 του 1933 και 5967 του 1934 προβλεπομένας εγγυήσεις προς σύστασιν νέων καπνοβιομηχανιών και να διαθέτωσι τας υπό των αυτών διατάξεων καθοριζομένας μηχανικάς εγκαταστάσεις. Άρθρ.9.-Εάν εν τινι περιφερεία υφίσταται μικρά κίνησις καπνού, επιτρέπεται, όπως ανατίθενται δια Β.Δ/τος τα κατά τας κειμένας διατάξεις καθήκοντα εφόρου καπνού εις τον οικονομικόν έφορον, καταργουμένης και της τυχόν υφισταμένης εφορίας καπνού. Εν τη περιπτώσει ταύτη τοποθετείται παρά τη οικονομική εφορία εις γραμματεύς εφορίας καπνού α΄ ή β΄ τάξεως, όστις συντρέχει τον οικονομικόν έφορον εν τη διεξαγωγή της καπνικής υπηρεσίας, αναπληρών προσέτι τούτον απόντα, ελλείποντα ή κωλυόμενον εν τη ενασκήσει των καθηκόντων του εφόρου καπνού. Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 28.Ε.α.25 Κώδικας Φορολογίας Καπνού